钦定古今图书集成/历象汇编/庶征典/第034卷 > 《回回历》 > 天灾疾病
## 钦定古今图书集成/历象汇编/庶征典/第034卷 > 《回回历》 > 天灾疾病

当年命宫及年前朔望命宫及命主星，又看太阴所
在宫，及宫主星共六处，有吉星照，无凶星照，主其年
人安无病，吉多凶少亦安乐。若六处不得地，有凶星
照，其年天灾人病。四季命宫皆同。

年命宫主星，与第六宫主星相遇，相照太阴，又不得
地，其年必有灾病。与八宫主星相遇，相照太阴，又不
得地，其年人多死亡。朔望命宫并四季命宫，亦同
人病，因各星与太阴恶照而然。

土星主久病痞满肌瘦，及妇人小腹气痛，蛊证，一切冷燥之证。

木星主肺气，喉病昏晕，一切风证，心疼头疼。火星主发热，肝喉病，吐血，并妇人堕胎，一切热病。

金星主肾病心痛，虚肿，浮游不定，痔疮，服药不效，一切湿证。

水星主心风，失智，恍惚惊恐，喉痛吐血，从高坠下，一切干燥证。

太阳与太阴，恶照与《火星》同。

太阴自不得地别，无凶照与金星同。

土星与福德箭，或聪明远识之箭。恶照与太阴与土星同。